# **Príloha č. 2 k výzve na predkladanie ponúk**

**Zmluva O DIELO**

uzatvorená v zmysle § 269 a nasl. zákona č. 513/1991 Zb. Obchodného zákonníka v znení neskorších predpisov (ďalej len,,Obchodný zákonník“) a zákona 343/2015 Z.z. o verejnom obstarávaní a o zmene a doplnení niektorých zákonov (ďalej len ZVO)

(ďalej v texte len „Zmluva“)

**Článok I.**

**Zmluvné strany**

1. Názov organizácie: Obec Stročín

Sídlo organizácie: Stročín 15, 089 01 Svidník

Štatutárny orgán: Ján Drimák

IČO: 00330990

Bankové spojenie:

Číslo účtu:

Zástupca splnomocnený:

na rokovanie vo veciach:

 a) zmluvných:

 b) technických:

(ďalej len “Objednávateľ ”)

|  |
| --- |
|  |

a

1. Názov:

Sídlo:

Štatutárny orgán:

Zapísaná v:

IČO:

DIČ:

IČ DPH:

Bankové spojenie:

Číslo účtu:

Zástupca splnomocnený na rokovanie vo veciach:

a) zmluvných:

b) technických:

Číslo telefónu:

Číslo faxu:

Email:

(ďalej len “Dodávateľ”)

**Článok II.**

**PREAMBULA**

2.1 Dodávateľ diela berie na vedomie, že plnenia, ktoré poskytuje na základe tejto Zmluvy tvoria súčasť projektu (ďalej len Projekt) v rámci Operačného programu ľudské zdroje , ďalej len Program.

2.2 Dodávateľ ďalej berie na vedomie, že plnenia poskytované zo strany Dodávateľa podľa tejto Zmluvy budú financované Objednávateľom v rámci Programu. Vzhľadom na charakter financovania realizácie tejto Zmluvy, Zmluvné strany vyhlasujú, že budú spoločne koordinovať postup a poskytovať si požadovanú súčinnosť pri realizácii Projektu.

**Článok III.**

**Predmet zmluvy**

* 1. Zmluvné strany sa na základe vzájomnej dohody rozhodli uzatvoriť túto zmluvu, predmetom ktorej je Odstránenie čiernej skládky v obci Stročín. Objednávateľ a Dodávateľ spoločne vykonajú rekognoskáciu územia.
	2. Dodávateľ je povinný zabezpečiť naloženie, prepravu a zneškodnenie odpadov v zariadení na zneškodňovanie odpadov.
	3. Dodávateľ je povinný zhotoviť: fotografickú dokumentáciu vyčisteného územia, protokoly o poskytnutí prác ktorý bude obsahovať evidenčné listy odpadov podľa vyhlášky MŽP.
	4. Dodávateľ sa zaväzuje realizovať pre Objednávateľa predmet Zmluvy podľa podmienok dohodnutých v tejto Zmluve, a to v množstve a cenách uvedených v  tejto Zmluve.
	5. Dodávateľ potvrdzuje, že sa v plnom rozsahu oboznámil s rozsahom a povahou predmetu Zmluvy, že sú mu známe technické a kvalitatívne podmienky  jeho realizácie a že disponuje s takými kapacitami a odbornými znalosťami, ktoré sú k realizácii Projektu potrebné.
	6. Uzavretím tejto Zmluvy Zmluvné strany prejavujú svoju vôľu vzájomne spolupracovať pri realizácii predmetu Zmluvy v súlade s nižšie uvedenými podmienkami pričom sa zaväzujú poskytnúť si vzájomnú súčinnosť nevyhnutnú pre riadne plnenie tejto Zmluvy.

**Článok IV.**

**Kvalita PREDMETU Zmluvy**

* 1. Dodávateľ sa zaväzuje dodať predmet Zmluvy bez vád a nedostatkov brániacich jeho riadnemu používaniu.

**Článok V.**

**Cena a platobné podmienky**

* 1. Zmluvné strany sa dohodli v zmysle §3 zákona č. 18/1996 Z.z. o cenách v znení neskorších predpisov na cene za celý predmet Zmluvy:

Spolu bez DPH ................................- eur

DPH 20% ................................- eur

Spolu ................................- eur

Slovom ...............................................................................................

Ceny budú vyčíslené v Eurách a zaokrúhlené na 2 desatinné miesta.

* 1. Objednávateľ sa zaväzuje po dobu platnosti tejto Zmluvy včas zaplatiť cenu za realizované práce, ktorá je vypočítaná v súlade so  Zmluvou.
	2. Dodávateľ nie je oprávnený bez predchádzajúceho písomného súhlasu Objednávateľa meniť obsah a rozsah dodávaných prác, než ako sú uvedené v  Prílohe č.1 tejto Zmluvy.
	3. Zmluvné strany sa dohodli, že Dodávateľ bude fakturovať cenu za predmet zmluvy po ukončení a protokolárnom odovzdaní diela Objednávateľovi a to na základe súpisu vykonaných prác a vážnych listov. Prílohou faktúry budú podrobné súpisy vykonaných služieb a vážnych lístkov za fakturované obdobie dokumentujúce plnenie Dodávateľa. Dodávateľ zašle Objednávateľovi dva originály príslušnej faktúry a zaväzuje sa na požiadanie Objednávateľa vystaviť v odôvodnených prípadoch ďalšie originály dotknutej faktúry.
	4. Faktúra je splatná do 30 dní od ich doručenia Objednávateľovi. Lehota splatnosti začína plynúť dňom nasledujúcim po dni, v ktorej boli faktúry preukázateľne doručené Objednávateľovi. Cena bude uhradená na účet Dodávateľa uvedeného v záhlaví tejto Zmluvy.
	5. Faktúra musí obsahovať náležitosti podľa § 71 ods. 2 zákona č. 222/2004 Z. z. o DPH v platnom znení. Ďalej sa zmluvné strany dohodli, že predložená faktúra bude obsahovať aj údaje, ktoré nie sú uvedené v zákone o DPH, a to:
	6. číslo Zmluvy,
	7. termín splatnosti faktúry,
	8. forma úhrady,
	9. označenie peňažného ústavu a číslo účtu, na ktorý sa má platba vykonať,
	10. meno, podpis, odtlačok pečiatky a telefonické spojenie vystavovateľa faktúry,
	11. prílohou faktúry bude dodací list – súpis dodaných služieb za fakturované obdobie s vyznačením jednotkovej ceny za fakturovanú položku (s DPH a bez DPH), počet jednotiek, celková cena (s DPH a bez DPH)
	12. ITMS kód projektu, názov projektu
	13. prílohou faktúry musí byť súpis vykonaných služieb vo formáte MS Excel
	14. vážny lístok

V prípade, že faktúra (daňový doklad) bude obsahovať nesprávne alebo neúplné údaje, objednávateľ je  oprávnený vrátiť ju na opravu a prepracovanie. Dodávateľ je povinný faktúru (daňový doklad) podľa charakteru nedostatku opraviť, alebo vystaviť novú. Po dobu opravy t.j. prepracovania a doplnenia nesprávnej alebo neúplnej faktúry nie je Objednávateľ v omeškaní s jej úhradou. Lehota splatnosti opravenej resp. doplnenej faktúry začne plynúť odo dňa jej doručenia Objednávateľovi podľa ods. 5.5 tohto článku Zmluvy.

**Článok VI.**

**ČAS PLNENIA**

6.1 Dodávateľ sa zaväzuje poskytnúť plnenie predmetu Zmluvy za podmienok dojednaných v tejto Zmluve v termíne podľa Prílohy C.1 – Detailná špecifikácia. Tento termín je možné predĺžiť len na základe vzájomnej dohody zmluvných strán alebo z dôvodu prípadných zlých poveternostných podmienok, kedy sa termín predlžuje o dobu, počas ktorej Dodávateľ nemohol začať alebo pokračovať v plnení predmetu Zmluvy. Za zlé poveternostné podmienky sa považujú dni, počas ktorých prší alebo sneží, alebo ak denná teplota klesne pod bod mrazu.

6.2 V prípade, že Dodávateľ mešká s poskytnutím plnení podľa tejto Zmluvy z dôvodov nie na strane Objednávateľa, resp. nie z dôvodov vyššej moci, má Objednávateľ právo žiadať náhradu škody, pričom Zmluva zostáva v platnosti. Objednávateľ určí Dodávateľovi primeraný dodatočný čas plnenia Zmluvy a vyhlási, že po prípadnom bezvýslednom uplynutí tejto lehoty uplatní sankcie a odstúpi od Zmluvy.

6.3 Dodávateľ je povinný na žiadosť objednávateľa informovať ho o stave vykonaných prác.

6.4 Dodávateľ vyzve objednávateľa na prevzatie miesta realizácie predmetu plnenia 3 dni pred dňom ukončenia predmetu plnenia. O odovzdaní a prevzatí miesta realizácie spíšu zmluvné strany zápisnicu.

**Článok VII.**

**MIESTO PLNENIA PREDMETU ZMLUVY**

7.1 Miesto realizácie predmetu plnenia Zmluvy: viď Príloha č. 1 - Detailná špecifikácia.

**Článok VIII.**

**PRÁVA A POVINNOSTI ZMLUVNÝCH STRÁN, ZMLUVNÉ POKUTY**

* 1. Práva a povinnosti Objednávateľa
1. Objednávateľ je oprávnený kontrolovať plnenie predmetu Zmluvy v každom stupni jeho plnenia. Ak pri kontrole zistí, že Dodávateľ porušuje svoje povinnosti, má právo žiadať, aby Dodávateľ odstránil vzniknuté nedostatky realizáciou predmetu Zmluvy a ďalej ho realizoval riadne. V prípade, že Dodávateľ v primeranej, písomne Zmluvnými stranami odsúhlasenej dobe, nesplní svoju povinnosť, má Objednávateľ právo odstúpiť od Zmluvy.
2. Každá zmluvná strana je povinná bezodkladne informovať druhu zmluvnú stranu o okolnostiach, resp. prekážkach, ktoré jej môžu brániť riadne plniť predmet Zmluvy.
3. Každá zmluvná strana je tiež povinná informovať druhú zmluvnú stranu s dostatočným predstihom o technických a iných problémoch, ktoré bránia realizovať predmet Zmluvy v plánovanom termíne.
4. Objednávateľ je povinný uhradiť cenu dohodnutú v čl.V., bod 5.1.
	1. Práva a povinnosti Dodávateľa
5. Dodávateľ je povinný na vlastné náklady zabezpečiť činnosť potrebnú na zabezpečenie predmetu Zmluvy.
6. Dodávateľ je povinný mať uzatvorenú Zmluvu o umiestnení odpadu na skládku platnú a účinnú počas plnenia predmetu Zmluvy.
7. Dodávateľ je oprávnený zmeniť subdodávateľa len s predchádzajúcim písomným súhlasom Objednávateľa. Žiadosť o zmenu subdodávateľa písomne predkladá Dodávateľ Objednávateľovi minimálne 3 pracovných dní pred plánovaným dátumom zmeny subdodávateľa.
8. Dodávateľ je v súlade s §41 ZVO povinný uvádzať aktuálne údaje o svojich subdodávateľoch, údaje o osobách oprávnených konať za subdodávateľov v rozsahu meno a priezvisko, adresa pobytu, dátum narodenia, údaje o predmete subdodávky a podiele subdodávateľa na celkovej realizácii Diela. Tieto informácie uvádza Dodávateľ v Prílohe č.5 tejto Zmluvy. Dodávateľ je povinný požadovať od subdodávateľov poskytovanie aktuálnych údajov podľa predchádzajúcej vety a je povinný bezodkladne poskytovať aktualizované údaje Objednávateľovi. Ak Dodávateľ hodlá zmeniť subdodávateľa počas trvania Zmluvy, je povinný spolu so žiadosťou o zmenu subdodávateľa poskytnúť Objednávateľovi všetky údaje podľa tohto odstavca a doklady preukazujúce splnenie podmienok účasti týkajúce sa osobného postavenia nového subdodávateľa v takom rozsahu, v akom sa požadovali od pôvodného subdodávateľa s prihliadnutím na rozsah subdodávky. Navrhovaný subdodávateľ musí byť oprávnený dodávať tovar, poskytovať služby, resp. vykonávať stavebné práce v rozsahu predmetu subdodávky.

V prípade porušenia povinností uvedených v tomto bode sa tieto porušenia považujú za podstatné porušenie Zmluvy a Objednávateľ má právo:

* odstúpiť od zmluvy
* má nárok na zmluvnú pokutu vo výške 1% z hodnoty plnenia za každé porušenie povinností uvedených v tomto bode (a to aj opakovane).
	1. Ak Dodávateľ nesplní termíny podľa bodu 6.1 tejto zmluvy, je povinný zaplatiť Objednávateľovi zmluvnú pokutu vo výške 0,05 % z hodnoty diela za každý deň omeškania.
	2. Ak Objednávateľ neuhradí Dodávateľovi faktúry v lehote splatnosti, uvedenej v bode 5.5 tejto zmluvy, je povinný zaplatiť Dodávateľovi zmluvnú pokutu vo výške 0,05 % z hodnoty diela za každý deň omeškania.
	3. Zmluvné strany nie sú v omeškaní v prípadoch vyššej moci, ak tieto skutočnosti bezodkladne písomne oznámia druhej strane, alebo sú okolnosti vyššej moci všeobecne známe.
	4. Dodávateľ poskytne plnenie predmetu Zmluvy na svoje náklady a nebezpečenstvo, pričom sa zaväzuje rešpektovať technické, špecifické a právne predpisy.
	5. Dodávateľ v plnom rozsahu zodpovedá za bezpečnosť a ochranu zdravia pri práci všetkých osôb, ktoré sú oprávnené zdržiavať sa v mieste plnenia a vybaví ich ochrannými pracovnými pomôckami.

**Článok IX.**

**Zodpovednosť za vady, záruka za kvalitu**

* 1. Dodávateľ zodpovedá za to, že plnenia predmetu Zmluvy budú poskytnuté v súlade s ustanovením článku III tejto Zmluvy.

9.2 Plnenie má nedostatky ak:

* + 1. nie je poskytované podľa požiadaviek uvedených v Prílohe č. 1 tejto Zmluvy,
		2. vykazuje nedostatky, t.j. nie je plnené v celom dohodnutom rozsahu.
	1. Pre nároky zo zodpovednosti za nedostatky platia primerane ustanovenia Obchodného zákonníka.
	2. Objednávateľ je povinný prípadnú reklamáciu predmetu Zmluvy písomne uplatniť bezodkladne po jej zistení, maximálne do troch pracovných dní. V prípade závažnej reklamácie ktorej riešenie si vyžaduje viac času, zmluvné strany spíšu do troch pracovných dní zápis, ktorý určí podmienky riešenia reklamácie a ktorý obe strany na znak súhlasu podpíšu. Za písomne uplatnenú reklamáciu sa považuje aj reklamácia, ktorú Objednávateľ zašle Dodávateľovi e-mailom a zároveň doplní do 2 pracovných dní doporučenou listovou zásielkou, pričom za deň nahlásenia problému – reklamácie e-mailom pre počítanie a dodržanie lehôt sa považuje deň odoslania e-mailu Objednávateľom Dodávateľovi.

**Článok X.**

**Zodpovednosť za škodu**

10**.**1 Dodávateľ zodpovedá za všetky škody, ktoré vzniknú Objednávateľovi v dôsledku porušenia jeho povinností, vyplývajúcich z tejto Zmluvy, neobmedzene do výšky vzniknutej škody.

10.2 V prípade vzniku škody porušením povinností vyplývajúcich z tejto Zmluvy ktorejkoľvek Zmluvnej strane, má druhá strana nárok na úhradu vzniknutej škody.

**Článok XI.**

**Ďalšie zmluvné dojednania**

* 1. Všetky oficiálne oznámenia medzi Zmluvnými stranami na základe tejto Zmluvy, budú uvedené v liste, podpísanom oprávneným zástupcom Zmluvnej strany, ktorá oznámenie odosiela e-mailom, ktorý bude bezprostredne potvrdený zaslaním listu. Všetky oznámenia budú zasielané doporučeným listom s doručenkou, resp. doručené iným preukazným spôsobom, na adresy uvedené v záhlaví tejto Zmluvy.
	2. Všetky spory, ktoré vzniknú z tejto Zmluvy, vrátane sporov o jej platnosť, výklad alebo ukončenie sa Zmluvné strany zaväzujú prednostne riešiť vzájomnými zmierovacími rokovaniami a dohodami. V prípade, že sa vzájomné spory Zmluvných strán vzniknuté v súvislosti s plnením záväzkov podľa Zmluvy alebo v súvislosti s ňou nevyriešia, Zmluvné strany sa dohodli a súhlasia, že všetky spory vzniknuté zo Zmluvy, vrátane sporov o jej platnosť, výklad alebo ukončenie, budú riešené na miestne a vecne príslušnom súde Slovenskej republiky podľa právneho poriadku Slovenskej republiky.
	3. Za okolnosti vylučujúce zodpovednosť Zmluvných strán podľa tejto Zmluvy sa považuje prekážka, ktorá nastala nezávisle od vôle Zmluvnej strany a bráni jej v splnení jej povinnosti, ak nemožno rozumne predpokladať, že by Zmluvná strana túto prekážku alebo jej následky odvrátila alebo prekonala, a ďalej že by v čase vzniku záväzku túto prekážku predvídala. Účinky vylučujúce zodpovednosť sú obmedzené iba na dobu dokiaľ trvá prekážka, s ktorou sú tieto účinky spojené. Zodpovednosť Zmluvnej strany nevylučuje prekážka, ktorá nastala až v čase, keď bola Zmluvná strana v omeškaní s plnením svojej povinnosti, alebo vznikla z jej hospodárskych pomerov.
	4. Zmeny a doplnenia tejto zmluvy je možné realizovať v súlade s §18 ZVO. Akékoľvek zmeny alebo doplnenia tejto Zmluvy možno uskutočniť len písomne vo forme dodatku(ov) k Zmluve, podpísanými oprávnenými zástupcami Zmluvných strán, inak je zmena či doplnenie Zmluvy neplatné.
	5. Dodávateľ je povinný strpieť výkon kontroly, auditu, overovania súvisiaceho s dodávanými tovarmi, službami a prácami kedykoľvek počas platnosti a účinnosti Zmluvy o poskytnutí nenávratného finančného príspevku a to oprávnenými osobami a poskytnúť im všetku potrebnú súčinnosť. Oprávnenými osobami sú:

a) Poskytovateľ nenávratného finančného príspevku a ním poverené osoby,

b) Útvar následnej finančnej kontroly a ním poverené osoby,

c) Najvyšší kontrolný úrad SR, príslušná Správa finančnej kontroly, Certifikačný orgán a ním poverené osoby,

d) Orgán auditu, jeho spolupracujúce orgány a ním poverené osoby,

e) Splnomocnení zástupcovia Európskej Komisie a Európskeho dvora audítorov.

f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

* 1. Táto zmluva podlieha podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov povinnému zverejneniu. Dodávateľ berie na vedomie povinnosť Objednávateľa na zverejnenie tejto zmluvy ako aj jednotlivých faktúr vyplývajúcich z tejto zmluvy a svojim podpisom dáva súhlas na zverejnenie tejto zmluvy vrátane prílohy v plnom rozsahu.
	2. Zmluva so Dodávateľom nadobúda účinnosť po splnení odkladacej podmienky, ktorá spočíva v tom že:

a) dôjde k schváleniu procesu verejného obstarávania.

V prípade neschválenia procesu verejného obstarávania poskytovateľom nenávratného finančného príspevku, Objednávateľ si vyhradzuje právo využiť inštitút odkladacej podmienky a následne zmluvu anulovať.

11.8 Dodávateľ sa zaväzuje, že na dobu realizácie služieb zamestná podľa zákona č. 311/2001 Z.z. minimálne jednu nezamestnanú osobu z prostredia MRK s dôrazom na dlhodobo nezamestnané osoby MRK.

**Článok XII.**

**Trvanie zmluvy a UKONČENIE ZMLUVNÉHO VZŤAHU**

* 1. Riadne ukončenie zmluvného vzťahu zo Zmluvy nastane splnením záväzkov Zmluvných strán.
	2. Mimoriadne ukončenie zmluvného vzťahu vyplývajúceho zo Zmluvy nastáva dohodou Zmluvných strán v písomnej forme alebo odstúpením od Zmluvy. V prípade akéhokoľvek spôsobu skončenia zmluvného vzťahu medzi Objednávateľom a Dodávateľom, Objednávateľ vysporiada pohľadávky Dodávateľa podľa bodu 12.8 tohto článku Zmluvy.
	3. Od Zmluvy môže ktorákoľvek zo Zmluvných strán odstúpiť v prípadoch podstatného porušenia Zmluvy.
	4. Na účely Zmluvy sa za podstatné porušenie Zmluvy sa považuje aj:
1. preukázané porušenie právnych predpisov SR a ES v rámci realizácie predmetu Zmluvy súvisiacich s činnosťou Zmluvných strán;
2. zastavenie realizácie predmetu Zmluvy z dôvodov na strane Dodávateľa, pričom toto zastavenie realizácie predmetu Zmluvy nie je z dôvodov na strane Objednávateľa;
3. vyhlásenie konkurzu alebo reštrukturalizácie na majetok Dodávateľa alebo Objednávateľa, resp. zastavenie konkurzného konania pre nedostatok majetku, alebo vstup Dodávateľa do likvidácie;
4. neuhradenie faktúry zo strany Objednávateľa po splnení podmienok uvedených v čl. V., bod 5.6 Zmluvy;
5. opakované dodanie predmetu Zmluvy alebo jeho časti od Dodávateľa s vadami (vady v množstve, v akosti, vo vyhotovení, v dodaní iného tovaru ako určuje Zmluva, vady v dokladoch potrebných k užívaniu) a s právnymi vadami,
6. dodanie predmetu Zmluvy alebo jeho časti Dodávateľom v omeškaní voči časovému harmonogramu podľa Prílohy č. 3 k tejto Zmluve zmysle bodu 6.1 Zmluvy,
7. opakované porušenie záväzkov Zmluvných strán vyplývajúcich z tejto Zmluvy.

Objednávateľ je oprávnený odstúpiť od Zmluvy aj v prípade, ak nastali okolnosti podľa §19 ZVO.

* 1. V prípade podstatného porušenia Zmluvy je Zmluvná strana oprávnená od Zmluvy odstúpiť bez zbytočného odkladu po tom, ako sa o tomto porušení dozvedela. V prípade nepodstatného porušenia zmluvy je Zmluvná strana oprávnená odstúpiť, ak strana, ktorá je v omeškaní, nesplní svoju povinnosť ani v dodatočnej primeranej lehote, ktorá jej na to bola poskytnutá. Aj v prípade podstatného porušenia Zmluvy je Zmluvná strana oprávnená postupovať ako pri nepodstatnom porušení Zmluvy. V tomto prípade sa takéto porušenie Zmluvy bude považovať za nepodstatné porušenie Zmluvy.
	2. Odstúpenie od Zmluvy je účinné dňom doručenia písomného oznámenia o odstúpení od Zmluvy druhej Zmluvnej strane.
	3. Odstúpením od Zmluvy zanikajú všetky práva a povinnosti strán zo Zmluvy okrem nárokov na náhradu škody, nárokov na dovtedy uplatnené zmluvné, resp. zákonné sankcie a nárokov vyplývajúcich z ustanovení tejto Zmluvy a poskytovaní záruky a zodpovednosti za vady tých častí predmetu Zmluvy, ktoré boli do odstúpenia zrealizované.
	4. Vysporiadanie pohľadávok z titulu odstúpenia od Zmluvy:
1. časť dodaného a zhotoveného predmetu Zmluvy a uhradená Objednávateľom zostáva vlastníctvom Objednávateľa,
2. Objednávateľ je ďalej povinný uhradiť Dodávateľovi cenu tých častí predmetu Zmluvy, ktoré boli dodané, zhotovené, resp. poskytnuté a prebraté objednávateľom do dňa nadobudnutia účinnosti odstúpenia od Zmluvy,
3. Dodávateľ vystaví vyúčtovaciu faktúru do 21 dní od nadobudnutia účinnosti odstúpenia od Zmluvy. Pre splatnosť faktúry sa primerane uplatnia ustanovenia Čl. V. tejto Zmluvy.

**Článok XIII.**

**Záverečné ustanovenia**

* 1. Na vzťahy medzi Zmluvnými stranami vyplývajúce z tejto Zmluvy, ale ňou výslovne neupravené sa primerane vzťahujú príslušné ustanovenia Obchodného zákonníka a súvisiacich všeobecne záväzných právnych predpisov SR a ES.
	2. Neoddeliteľnú súčasť tejto Zmluvy tvoria prílohy
1. Príloha č. 1 – Detailná špecifikácia
2. Príloha č. 2 – Ocenený Výkaz výmer
3. Príloha č. 3 – Časový plán výstavby
4. Príloha č. 4 – Identifikačné údaje
5. Príloha č. 5 – Informácie o subdodávateľoch
	1. Zmluva je vyhotovená v šiestich rovnopisoch, z toho štyri obdrží Objednávateľ a dva Dodávateľ.
	2. V prípade, ak niektoré ustanovenie tejto Zmluvy je alebo sa stane neplatným alebo neúčinným, nedotýka sa to ostatných ustanovení tejto Zmluvy, ktoré zostávajú platné a účinné. Zmluvné strany sa v takom prípade zaväzujú dodatkom k tejto Zmluve nahradiť neplatné alebo neúčinné ustanovenie ustanovením platným alebo účinným znením, ktoré čo najlepšie zodpovedá pôvodne zamýšľanému účelu ustanovenia neplatného alebo neúčinného. Do uzavretia takého dodatku platí zodpovedajúca právna úprava všeobecne záväzných právnych predpisov Slovenskej republiky.
	3. Zmluvné strany vyhlasujú, že si text tejto Zmluvy riadne a dôsledne prečítali, porozumeli jej obsahu a právnym účinkom z nej vyplývajúcich. Ich zmluvné prejavy sú dostatočne jasné, určité a zrozumiteľné. Podpisujúce osoby sú oprávnené k podpisu tejto Zmluvy a na znak slobodného a vážneho súhlasu ju podpísali.

Stočín, dňa .................. V ............................, dňa ....................

.................................................... ..........................................................

 Objednávateľ Dodávateľ

# **Príloha č. 5 Informácie o subdodávateľoch**

# **Informácie o subdodávateľoch**

**Názov zákazky:**

**Názov uchádzača:**

**Zoznam subdodávateľov:**

|  |  |  |
| --- | --- | --- |
| Názov a identifikačné údaje subdodávateľa: | Podiel zákazky: | Predmet subdodávky: |
|  |  |  |
|  |  |  |
|  |  |  |

V súlade s ustanovením §41 ods. 1 ZVO verejný obstarávateľ požaduje, aby **uchádzač vo svojej ponuke uviedol** podiel zákazky, ktorý má v úmysle zadať subdodávateľom, navrhovaných subdodávateľov a predmety subdodávok. Dokument obsahujúci tieto informácie sa stane prílohou zmluvy, ktorú verejný obstarávateľ uzavrie s úspešným uchádzačom.

Zároveň musí každý uchádzačom navrhovaný subdodávateľ spĺňať podmienky účasti stanovené vo Výzve na predkladanie ponúk, ktoré preukazuje vo vzťahu k tej časti predmetu zákazky, ktorú má ako subdodávateľ plniť. U subdodávateľa nesmú existovať dôvody na vylúčenie podľa § 40 ods.6 písm. a) až h) a §40 ods. 7 ZVO. Doklady a informácie preukazujúce splnenie podmienok účasti týkajúceho osobného postavenia jeho subdodávateľov predkladá uchádzač vo svojej ponuke.

Verejný obstarávateľ upozorňuje, že v súlade s §41 ods. 3 ZVO je **úspešný uchádzač** povinný najneskôr **v čase uzatvárania zmluvy** s verejným obstarávateľom uviesť v tejto zmluve údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. Tieto informácie sa neuvádzajú o dodávateľovi tovaru.

..................................................................

Meno a podpis

osoby oprávnenej zastupovať uchádzača

**Príloha č. 4 Identifikačné údaje uchádzača**

# **Identifikačné údaje uchádzača**

Obchodné meno: ........................................................................................

Identifikačné číslo uchádzača: ........................................................................................

Daňové identifikačné číslo (DIČ) ........................................................................................

Identifikačné číslo pre DPH, ak sa uplatňuje: ........................................................................................

Poštová adresa: ........................................................................................

Kontaktné osoby : ........................................................................................

Telefón: ........................................................................................

E-mail: ........................................................................................

Internetová adresa (webová adresa)(ak je k dispozícii): ........................................................................

Všeobecné informácie:

Je hospodársky subjekt mikropodnik , malý alebo stredný podnik?[[1]](#footnote-1) 

Zápis v zozname hospodárskych subjektov číslo: ..................................................................

Zúčastňuje sa hospodársky subjekt na postupe obstarávania spoločne s inými subjektmi ?

 

Ak áno:

a) Uveďte úlohu hospodárskeho subjektu v rámci skupiny (vedúci subjekt, subjekt zodpovedný za osobitné úlohy...):

b) Uveďte iné hospodárske subjekty, ktoré sa zúčastňujú na postupe obstarávania spoločne:

c) V prípade potreby názov zúčastnenej skupiny: ........................................................

INFORMÁCIE O ZÁSTUPCOCH UCHÁDZAČA OPRÁVNENÝCH PREDKLADAŤ PONUKU

V príslušnom prípade uveďte meno a adresu osoby oprávnenej zastupovať uchádzača na účely tohto postupu obstarávania:

Meno a priezvisko: ........................................................................................

Pozícia/zastupujúci: ........................................................................................

Poštová adresa: ........................................................................................

Telefón: ........................................................................................

E-mail: .....................................................................................

1. Mikropodniky: podniky, ktoré zamestnávajú menej než 10 osôb a ktorých ročný obrat a/alebo celková ročná súvaha neprekračuje 2 milióny EUR.

Malé podniky: podniky, ktoré zamestnávajú menej ako 50 osôb a ktorých ročný obrat a/alebo celková ročná súvaha neprekračuje 10 miliónov EUR.

Stredné podniky: podniky, ktoré nie sú mikropodnikmi ani malými podnikmi a ktoré zamestnávajú menej ako 250 osôb a ktorých ročný obrat nepresahuje 50 miliónov EUR a/alebo celková ročná súvaha nepresahuje 43 miliónov EUR. [↑](#footnote-ref-1)